Belair Pavilion - Trou Venue in die Paarl - Mooi Troues
TROU VENUE / PAARL
Belair Pavillion en Trunk Events, in samewerking met ander top diensverskaffers bied 'n "Alles-Insluitende-Middel-van-die-Week Trou Pakket" aan vir paartjies wat in 2022 wil trou.
Vir slegs R170,000 (insluitende B.T.W.) is die volgende ingesluit: Die Belair Pavilion middel-van-die-week trouvenue pakket: seremonie en onthaal area, insluitende tafels, stoele, glase en eetgerei. Voorbereiding fasiliteite op die perseel vir beide die bruid en haar gevolg, asook die bruidegom en sy gevolg. Dienspersoneel, insluitende kelners en kroegmanne, buite meubels pakket en drankies vir jou gaste gedurende skemerkelkie uur, trou beplanning dienste asook op die dag trou koördinering deur Trunk Events, grimering en hare vir die bruid en haar gevolg van 3 + 2 ander, blomme (insluitende Konfetti en blomruikers vir die bruid en haar gevolg van 3) dekor, fotograaf, videograaf, platejoggie en klank, huweliksbevestiger, spyseniering (driegang), 'n twee-laag troukoek en verblyf vir die bruid en bruidegom in die wittebroodsuite die aand van die troue.
Belair Pavillion en Trunk Events het 'n saamgestelde lys van diensverskaffers waarvan paartjies kan kies vir hul troudag.
Let wel: Alle diensverskaffers sal (individueel) direk aan paartjies hul faktuur stuur.
Die promosie is saamgestel vir 58 gaste (insluitend die bruid en bruidegom en 8 diensverskaffers) en is slegs geldig vir Dinsdae en Woensdae in 2022. Dit sluit uit publieke vakansie dae, datums in Desember en Datums in die eerste week van Januarie. Terme en Bepalings geld.
Klik hier vir meer inligting oor die promosie.
Boek die promosie voor 30 September 2022.
Die uitsig oor Simonsberg, vanaf die pragtige klein plaas teen die hange van Paarl Berg, is uitsonderlik.
Die boetiek-landgoed is geleë in die hart van die Kaapse Wynland, omring deur bekende wynplase, op die Suid Agter Paarl pad, 45 minute vanaf Kaapstad. Die landgoed is nie oop vir die publiek nie, en dus bied dit privaatheid asook eksklusiwiteit.
Belair is bekend vir hul ongelooflike tuine, waarmee min kan vergelyk. Die onthaal area is uniek, en bestaan uit staal pilare, met glas deure wat reg rondom oop maak na die prentjie mooi tuine. Die onthaal area is so te sê lewendig, met ster-jasmyn wat groei teen die gebou … buite, asook binne. Die Jasmyn is pragtig groen, regdeur die jaar, en blom in November.
Die dramatiese waterfonteine skep 'n sprokiesmooi paadjie vir die bruid en haar gevolg, na die 120-sitplek kerkie wat toegerank is met klimop plante. Die kerkie, asook die onthaal area en die tuine, is omring deur Wisteria bedekte boë, wat blom in September. Belair bied ook 'n buite seremonie area aan vir groter byeenkomste, wat tot en met 250 gaste kan akkommodeer. Die area is geleë onder Waterpeer bome, wat heerlike koelte verskaf in die somer maande. Die area spog met 'n swart en wit geteelde paadjie, wat bedek is met boë, toegerank met wit rose.
Een van die vele gewilde kuier areas by Belair, is die intieme skadu bedekte stoep, aangrensend teen die hoof onthaal area. Die stoep is omring met plante en is bedek met feetjie-liggies. Daar is 'n lekker vuurmaak plek asook 'n intieme buite dansvloer, vir die wat verkies om onder die sterre te dans.
Die bekoorlike gastehuis op die perseel, spog met 14 kamers en kan soveel as 28 gaste akkommodeer. Ontbyt is ingesluit en word by Fairview wynlandgoed aangebied. Klik hier om hulle venue te besigtig.